Fytokomia.gr | Πως κατασκευάζουμε έναν κήπο Ζεν
Αρχική » Σχεδιασμός κήπου » Σχεδιασμός κήπου με συγκεκριμένο στυλ » Ζεν κήπος
Πως κατασκευάζουμε έναν κήπο Ζεν
Ο σχεδιασμός του κήπου ζεν δένεται άρρηκτα με το σχεδιασμό της κατοικίας. Ο ιαπωνικός κήπος πρέπει να παρατηρείται από το εσωτερικό του σπιτιού και να επιτρέπει, μέσω μεγάλων ανοιγμάτων, την εισχώρηση της φύσης και του φωτός μέσα σε αυτό. Συνεπώς, για να σχεδιάσουμε ένα γαλήνιο και αρμονικό τοπίο, πρέπει πρώτα να αναρωτηθούμε σε τι σπίτι κατοικούμε. Δεν μπορούμε να ταιριάξουμε φαντασμαγορικά παλάτια με μπαμπού και φαναράκια ή γεφυράκια. Οι πήλινες καρυάτιδες στα υποστυλώματα, οι ρόδες από κάρα μεταποιημένες σε πολύφωτα και άλλες τέτοιες ακαλαισθησίες είναι "εκτός λίστας". Η κιτς υποκουλτούρα των αναγνωρισμένων αρχιτεκτόνων ή μη, οφείλει να συνοδεύεται μονάχα από κάποια φλύαρη περίστυλη αυλή. Δεν είναι τυχαία η αναγνώριση των επιτραπέζιων κήπων ζεν ως νευροψυχολογικά εργαλεία μελέτης της λειτουργίας του εγκεφάλου.. Η φύση είναι αυτή που μας εμπνέει και μας προδιαθέτει. Λοιπόν, είσαστε έτοιμοι για κάτι διαφορετικό στον κήπο σας;
Πως να κάνετε κύκλους στον Zen κήπο σας
Δείτε στο παρακάτω βίντεο το πως μπορείτε να φτιάξετε κύκλους στον Zen κήπο σας. Στους Zen κήπους μπορείτε να συναντήσετε διάφορα σχήματα, όπως για παράδειγμα τετράγωνα, παραλληγραμμα, κλπ, όμως αυτό που κυριαρχεί είναι ο κύκλος που συμβολίζει την πληρότητα.